Is daar iets fout met my lens? - Fotoskool
Posted by Elizma Fourie on June 17, 2012 at 6:51pm
Comment by Elizma Fourie on June 19, 2012 at 6:17pm
Dankie Jackie ek weet hoe om dof te kry en waar om my kamera te stel om dit te kry. Die ding wat my pla van die 50mm is regtig die baie blur foto's. Volgens my moet dit 'n baie vinniger lens wees as die zoom lense en met hulle kry ek omtrent nooit 'n blur nie, dalk 'n fokus fout op verkeerde punt van fokus. Maar ek dink jy is reg ek gaan bietjie op f11 en kleiner begin werk en sien of dit nie verbeter nie, ek wil nou kos foto's neem maar aijaijai die fokus is werklik 'n probleem. Omdat dit in natuurlike lig meestal moet afgeneem word beteken dit nou ek sal moet my ISO verhoog of die shutter stadiger maak, en ek hou nie eitnlik van die tripod nie, verkies die hand vir die "angles" maar ek dink ek gaan maar bietjie speel miskien is die "grain" nie te erg op verhoogde ISO nie, en die fokus perfek of ten minste 'n groter gedeelte van my foto in fokus. Baie dankie vir jou raad. Ek wonder ook of ek nie partykeer te naby aan my voorwerp wil beweeg nie, want nou dat ek daaraan dink 'n groot gedeelte van die koerant was redelik in fokus. Okay ek gaan toets en vertel
Comment by Jackie Blackford on June 19, 2012 at 5:00pm
Probeer die lens eerder met 'n 'n apature van F11-F22 om die skerpheid te bepaal. Die F1.8 wat die lens tans op is, versoorsaak baie diepte van veld. Hierdie effek maak dat foto 'n baie klein area het wat in fokus is.
Ek gee vir jou twee uitsluitsels oor "Aperture"
Ek hoop dat dit help.
Comment by Elizma Fourie on June 19, 2012 at 2:48pm
Okay getoets aangesien ek net 'n Canon 600D het sal ek nie die micro adjust kan doen nie. Ek het die foto's geneem met die selftimer en tripod sodat ek nie die kamera beweeg nie. Die manual fokus is skerper as die auto fokus oor die algemeen albei verdof egter hoe verder na die kante toe. Die manual fokus verdof meer na die kante toe as die auto focus. EF 50mm F/1.8 1/1000 ISO 100. So wat is die uitslag? Die outomaties stem nie 100% ooreen met die "manual" nie, die manual lyk beter altwee verdof na die kante toe, die "manual" egter meer as die automaties. Is dit nou 'n tegniek fout?
Comment by Elizma Fourie on June 19, 2012 at 1:24pm
Dankie Charles gaan dit probeer wat jy sê en terugvoering gee.
Comment by Charles Whitehead on June 19, 2012 at 1:08pm
Vergeet om te noem, hou jou fstop so groot oop as moontlik
Dis 'n moeilike vraag om sommer uit die hand te antwoord maar ek gaan probeer help. Lense kan basies twee tipe probleme kry naamlik :
Die lense binne in die lens kan uit "alignment" wees fabrieksfoute of dalk 'n harde stamp of 'n val
Die lens is heeltemal reg maar die fabriek toleransie kan sodanig wees tesame met jou kamera dat die lens voor of agter die fokusvlak fokus
Beide foute is lastig maar die tweede een kan maklik herstel word met sekere kamera "body's" as jou kamera "micro adjust" van lense kan doen
Die maklikste manier om te kyk is om die kamera en lens kombinasie op 'n stewige driepoot te plaas en iets af te neem wat nie te ver van die kamera is nie (so 1-2 meter) soos byvoorbeeld 'n koerant teen 'n muur vasgeplak met baie teks op. Doen een foto outomatiese fokus en dan een ook manual fokus.
Ek is nie seker watter Canon jy gebruik nie, maar fokus die manual met Live view as jy kan (5x vergroot).
Kyk dan mooi na die fotos op die rekenaar teen 100% vergroting. Kyk veral na die fotos op die kante teenoor die middel. Indien die fokus egalig uit is, is dit voor of agter fokus.
Indien die een kant van die foto skerp is en die ander uit fokus, is die lense binne in die lens skeef. Indien iets hier nie pluis is nie moet jy maar daaraan dink om die lens in te stuur.
As alles reg is en die outomaties stem ooreen met die manual fokus, dan moet dit jou tegniek wees soos dalk 'n te lae sluiterspoed wat kamera beweging veroorsaak. Ook kan jy dink aan microadjust van die lens en kamera kombinasie. Lees gerus deur my blog in die verband vir meer inligting : http://fotoskool.co.za/profiles/blogs/micro-adjustment-van-lense
Jy kan ook op die manier 'n vergelyking tref tussen twee lense betreffende die skerpheid en fokus akkuraatheid. Indien jou kamera nie "micro-adjust" kan doen nie en dit blyk die probleem te wees, kan jy beide die kamera en lens kombinasie instuur vir herkalibrasie.